钦定古今图书集成/理学汇编/字学典/第121卷 > 陈淳
## 钦定古今图书集成/理学汇编/字学典/第121卷 > 陈淳

按《白阳先生墓志铭》：“陈淳，字道复，后以字行，别字复
甫，号白阳山人，长洲之大姚村人。从太史衡山文公
游，涵揉磨琢，器业日进。凡经学、古文、词章、书法、篆籀、
画诗，咸臻其妙，称入室弟子。巡抚都御史陈公知君
精于篆法，开馆礼聘，俾书《五经》《周礼》，镂版置学，名益
大震。”

按《艺苑卮言》：“道复正书，初从文氏，欲取风韵，遂成媚
侧行书出杨凝式。林藻老笔，纵横可赏。”

按詹氏《小辨》：“陈淳小篆，潇洒而劲。”